Publication: Magyar Közlöny
Issue: MK-2011-58 (Year: 2011, Number: 58)
Era: contemporary
Section: A 2009. évi LXXX. törvény 25. § (1) bekezdésével módosított Btk. 74. § (3) bekezdése szerint a kényszergyógykezelés
Paragraph Index: 198

(4) A kényszergyógykezelést a (3) bekezdésben meghatározott tartam elõtt is haladéktalanul meg kell szüntetni, ha szükségessége már nem áll fenn.” A Bv.tvr. 2010. május 1. napjától hatályos 84/B. § (1) bekezdés a) pontja szerint a beteget azon a napon kell az intézetbõl elbocsátani, amelyen a Btk. 74. § (3) bekezdése szerinti tartam eltelt, vagy a b) pont szerint, amikor a kényszergyógykezelés megszüntetésérõl a bíróság értesítõ lapja az intézetbe megérkezik. A Btk. és a Bv.tvr. rendelkezései a kényszergyógykezelés befejezésének két lehetséges esetét különböztetik meg: – ha a kényszergyógykezelésnek a büntetendõ cselekményre megállapított büntetési tétel felsõ határának megfelelõ idõ, – életfogytig tartó szabadságvesztéssel is fenyegetett büntetendõ cselekmény esetén húsz év letelt, – ha a kényszergyógykezelést az elõbbi idõtartam elõtt (azon belül) haladéktalanul meg kell szüntetni, mert szükségessége már nem áll fenn. A hatályos (új) szabályozás tehát az idõmúlásnak és a további szükségtelenségnek (az elkövetõ gyógyulásának vagy biológiai állapotában bekövetkezett változásnak) tulajdonít az intézkedés befejezését eredményezõ hatást. Az idõmúlás (abszolút idõtartam letelte) nem igényel bírósági döntést, ezért arról formális megszüntetõ határozatot hozni nem kell, mert az intézkedés ez esetben ipso iure szûnik meg. Az elkövetõ intézetbõl elbocsátása pedig igazgatási – és nem bírói – feladat. A másik esetkör – a kényszergyógykezelés szükségességének megszûnése – ellenben (úgy, miként 2010. május 1-jét megelõzõen is mindig) az intézkedés Be. 566. §-a szerint elvégzett, tárgyaláson lefolytatott felülvizsgálatának bírósági határozatban megjelenõ eredménye, amelyrõl megszüntetõ határozatot kell hozni. További megválaszolandó kérdés, hogy a tartam letelte esetén, amennyiben szükséges, ki rendelkezik a beteg pszichiátriai intézetben történõ elhelyezésérõl. A 2010. május 1. napjával a Bv.tvr.-be beiktatott 84/B. § (2) bekezdése szerint, ha a kényszergyógykezelés megszûnését követõen továbbra is fennáll a gyógykezelés szükségessége, a fõigazgató fõorvos az elbocsátás esedékességének napjával történõ elhelyezés érdekében az Eütv.-ben meghatározottak szerint kellõ idõben kezdeményezi a bíróságnál a kötelezõ gyógykezelés elrendelése iránti eljárást. Ha a bíróság elrendeli a beteg kötelezõ gyógykezelését, a fõigazgató fõorvos – az országos mentõszolgálat útján – intézkedik a beteg átszállításáról a kijelölt pszichiátriai intézetbe.

Source: https://magyarkozlony.hu/hivatalos-lapok/975f672dc1843931b1fa67d1f5100d6d0dd8b6a2/dokumentumok/ed230682ed584f10cf776be197bbfb333c23d17c/letoltes